1/6शिव मंदिर में चोरी करने पहुंचे शख्स को मिला कुबेर का पद
शिवपुराण के अनुसार, भगवान शिव सावन मास के अधिष्ठाता देव हैं। इस मास में भगवान शिव की सामान्य पूजा करने पर भी अक्षय पुण्य की प्राप्ति होती है। यूं तो भगवान का आशीर्वाद पाने के लिए भक्त बेलपत्र चढ़ाते हैं लेकिन एक दीपक भी आपको सभी मनोकामनाएं पूरी कर सकता है। शिवपुराण में बताया गया है कि सावन के महीने में भगवान शिव के सामने दीपक जलाने से सभी पाप नष्ट हो जाते हैं और जीवन में अंधकार खत्म हो जाता है। आइए जानते हैं शिव पुराण में किस समय दीपक जलाने के बारे में बताया गया है और इससे संबंधिक कथा क्या है…
2/6भगवान शिव के लिए ऐसा दीपक जलाएं
शिवपुराण के अनुसार, सावन मास में हर रोज रात के समय भगवान शिव के सामने दीपक जलाना चाहिए। दीपक हमेशा आठ या बारह मुखी का होना चाहिए। इससे शिव कृपा और अक्षय पुण्य की प्राप्ति होती है। साथ ही सभी समस्याओं का अंत होता है। शिवपुराण में इससे संबंधित एक कथा भी बताई गई है, जिसमें बताया गया है कि भगवान शिव के सामने दीपक जलाने से क्या फायदे हो सकते हैं।
3/6यह है कथा
कथा के अनुसार, प्राचीन काल में गुणनिधि नाम का एक गरीब व्यक्ति था। परिवार को भोजन मिल सके इसलिए हर रोज काफी मेहनत करता था। वह इतना गरीब व असहाय था कि वह कभी-कभी मूखा भी सो जाता था। एक दिन भोजन की खोज में रात हो गई और विश्राम करने के लिए शिव मंदिर में पहुंच गया।
4/6मंदिर में जाते ही हो गया अंधेरा
शिव मंदिर में बहुमूल्य हीरे-जवाहरात, सोने-चांदी के गहने रखे हुए थे। मूख से बेहाल गुणनिधि इन गहनों को चुराना चाहता था। मंदिर में पहुंचते ही वहां रखा दीया बुझ गया। जिससे मंदिर में बहुत अंधेरा हो गया। गुणनिधि ने दीपक जलाने की बहुत कोशिश की लेकिन उसकी सभी कोशिशें नाकाम हो गईं।
5/6भगवान शिव ने दिया आशीर्वाद
मंदिर में से अंधेरा दूर करने के लिए उसने अपनी कमीज जला दी, जिससे मंदिर का अंधेरा दूर हो गया। भगवान शिव यह देखकर बहुत प्रसन्न हुए। उन्होंने गुणनिधि की गरीबी को दूर की और अगले जन्म में देवताओं के कोषाध्यक्ष कुबेर के रूप में जन्म लेने का आशीर्वाद दिया।
6/6सभी कष्टों को करते हैं दूर
कुबेर धन के देवता नहीं होते हैं, वह धन के रखवाले होते हैं। यह कथा बताती है कि भगवान शिव कितनी जल्दी प्रसन्न हो जाते हैं इसलिए उनको भोलेनाथ कहा जाता है। भोलेनाथ की सावन मास में सच्चे मन से पूजा करने से सभी कष्टों से मुक्ति दे देते हैं।